Ranska on pelannut kaikissa rugbyn MM-kilpailuissa. Se saavutti hopeaa ensimmäisessä MM-turnauksessa 1987 hävittyään loppuottelussa Uudelle-Seelannille pistein 9–29. MM-kilpailuissa 1995 se saavutti pronssia kukistettuaan pronssiottelussa Englannin. MM-kisoissa 1999 Ranska sai hopeaa. Voitettuaan välierässä Uuden-Seelannin se hävisi finaalissa Australialle 12–35. Se sijoittui toiseksi myös MM-kilpailuissa 2011. Voitettuaan välieräottelussa Walesin se hävisi finaalissa Uudelle-Seelannille 7–8.